O Canada

O Canada (franses: Ô Canada) ta e himno di Canada. E komposishon original den idioma franses a wòrdu skirbi na 1880 pa Adolphe-Basile Routhier (letra) i Calixa Lavallée (melodia). Vershon di e himno den idioma ingles, ku ta esun mas konosí awendia, a wòrdu komponé despues, den 1908, pa Robert Stanley Weir.

Canada ta un pais ku dos idioma ofisial: franses i ingles. Pesey, O Canada tin dos vershon ofisial di e letra – e franses original i e ingles adaptá – ku ta usa segun e situashon of komunidat. Vershon bilingual ta usa regularmente na okashonnan ofisial nashonal.

 Origen i desaroyo 
Originalmente a duna enkargo pa krea O Canada komo un himno patriótiko pa selebra fiesta di San Juan (Saint-Jean-Baptiste Day), e fiesta nashonal di e komunidat franses-kanadiense, ku a tuma lugá na Quebec, dia 24 di yüni 1880. E letra franses di Adolphe-Basile Routhier a inkluí un tono patriótiko ku fuerte referensia religioso, mientras e kompositor Calixa Lavallée, un músiko di origen franses, a komponé e melodia original.

Na 1908, e abogado i poeta Robert Stanley Weir a skirbi un vershon na ingles, ku mas despues a haña varios adaptashon antes di bira e forma aktual. E letra di Weir ta mas neutral i no ta sigui fielmente e contenido di e vershon franses.

Popularidat di e himno O Canada a krese durante e promé mita di siglo binti i a bira parti di seremonia nashonal, di skol i eventonan deportivo. Na 1980 – exactamente 100 aña despues di ku el a wòrdu komponé – O Canada a wòrdu deklará himno nashonal ofisial di Canada via un desishon di parlamento, konfirmando su ròl komo simbolo ofisial di unidat nashonal.

Category:Canada